《元日寓越之三江》
宋代·毛珝

客里元正最可怜，就他香案礼苍天。懒拈蓍草占新岁，频对菱苍忆去年。

仅有邸翁分席拜，不如野老着衣鲜。百年草草浑如此，且醉残梅了目前。

作者简介：毛珝，字元白，号吾竹，三衢（令浙江衢州）人。有诗名于端平年间，著有《吾竹小稿》一卷，李龚为之作序，比之为唐诗人沈千运，约略可知其人生平风貌。事见宋·李龚《吾竹小稿序》。